Diari Oficial de la Generalitat Valenciana


Sumari del DOGV 7677, del 14-12-2015 (2015/9591)

Notificació de la sentència dictada en el procediment de modificació de mesures número 747/2013.
------------------------------------------------------------------------------------------------

### Dades del document

Número de DOGV
:   7677

Data del DOGV
:   14-12-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9591


Organisme emissor
:   Jutjat de Primera Instància i Instrucció Número 4 de Sant Vicent del Raspeig

Tipus de document
:   Edicte

Notificació de la sentència dictada en el procediment de modificació de mesures número 747/2013. [2015/9591]  
Procediment: modificació de mesures en relació amb fills extramatrimonials, supòsit contenciós 747/2013.  
De: María del Pilar Mena Morales.  
Procuradora: Carmen Lozano Pastor.  
Contra: Sergio Caballero Compañ.  
Procurador/a: -  
En aquest procediment, seguit a instàncies de María del Pilar Mena Morales contra Sergio Caballero Compañ, s'ha dictat sentència la dispositiva de la qual, literalment, és com segueix:  
  
«Dispositiva  
Estime parcialment la demanda interposada per María del Pilar Mena Morales contra Sergio Caballero Compañ, i modifique la sentència dictada pel Jutjat de Primera Instància i Instrucció número 4 de Sant Vicent del Raspeig, de 12 de juny de 2009, dictada en les actuacions de divorci número 409/2008, exclusivament respecte del règim de visites a favor del progenitor no custodi, que serà el següent:  
- Caps de setmana alterns sense pernocta, des del dissabte a les 11.00 hores a les 20.00 hores d'aqueix mateix dia, i el diumenge, des de les 11.00 a les 17.00 hores. Les menors seran replegades i reintegrades al domicili matern.  
- Se suprimeixen les visites intersetmanals.  
- Les vacances de Nadal es dividiran en dos períodes. Des de l'endemà a l'últim dia lectiu, a les 11.00 hores, fins al 30 de desembre, a les 20.00 hores; i des del 31 de desembre, a les 11.00 hores, a les 18.00 hores del dia 6 de gener. El pare gaudirà de la companyia de les menors el primer període en els anys parells, i el segon període en els anys imparells. Les visites a favor del progenitor no custodi es duran a terme sense dret de pernocta, i les menors seran replegades a les 11.00 hores, i reintegrades a les 20.00 hores, de cada dia. En el cas del dia 6 de gener, des de les 11.00 hores a les 18.00 hores. Les menors seran replegades i reintegrades al domicili matern.  
- Les vacances de Setmana Santa també es gaudiran en dos períodes, el primer des del dia immediatament posterior a l'últim dia lectiu, a les 11.00 hores, fins a les 20.00 hores del Dilluns de Pasqua; i el segon des del Dimarts de Pasqua, a les 11.00 hores, al diumenge següent, a les 20.00 hores. El pare gaudirà de la companyia de les menors el primer període dels anys parells, i el segon període en els imparells. Les visites a favor del progenitor no custodi es duran a terme sense dret de pernocta, les menors seran replegades a les 11.00 hores, i reintegrades a les 20.00 hores d'aqueix mateix dia. Les menors seran replegades i reintegrades al domicili matern.  
- Les vacances d'estiu, en els mesos de juliol i agost, el progenitor no custodi estarà en companyia de les menors des del dia 1 al dia 7 de juliol, i des del dia 1 al dia 7 d'agost. La resta de dies, les menors estaran en companyia de sa mare. Les menors seran replegades a les 11.00 hores del primer dia i restituïdes a les 20.00 hores de l'últim dia. Aquestes visites es duran a terme amb pernocta.  
- Durant els mesos de juny i setembre, i encara que les menors es troben en període de vacances escolars, s'aplicarà el règim ordinari.  
  
- Finalitzades les vacances de Setmana Santa o Nadal de les menors, el cap de setmana següent el gaudirà el progenitor que no haguera tingut les menors en companyia seua l'últim període de vacances d'aquestes.  
  
- En el cas de les vacances d'estiu, serà altern el primer cap de setmana de setembre, i les menors estaran en companyia del seu progenitor no custodi de conformitat amb el que estableix el règim anterior.  
  
- El dia del pare, el pare; i el dia de la mare, la mare, respectivament, gaudiran de l'estada amb les menors si no les tenen en companyia seua, des de les 11.00 hores a les 20.00 hores, seran replegades i reintegrades al domicili matern. Si fóra dia lectiu, llavors des de l'eixida del col·legi a les 20.00 hores, i seran reintegrades al domicili matern.  
- En el dia de l'aniversari de les menors, les menors estaran en companyia del pare els anys parells i de la mare en els anys imparells, des de l'eixida del col·legi o, si no n'hi ha, des de les 11.00 hores si no fóra lectiu, fins a les 20.00 hores, seran replegades al col·legi o, si escau, al domicili matern i reintegrades també al domicili matern. La visita es durà a terme amb les dues menors, encara que només siga l'aniversari d'una d'elles.  
- Per als dies festius intersetmanals no s'estableix cap règim especial.  
- Per als ponts i dies festius units a cap de setmana no s'estableix cap règim especial i s'aplica el règim ordinari establit anteriorment.  
  
- El règim de visites d'aquesta resolució s'ajustarà en tot cas al calendari i horari escolar del menor.  
- En tot cas ambdós progenitors podran comunicar-se directament amb les menors, sempre respectant les activitats escolars i extraescolars d'aquestes, així com les hores de descans, i s'estableix, en cas de desacord entre els progenitors, la possibilitat de les esmentades comunicacions entre les 19.00 hores i les 20.00 hores de qualsevol dia.  
?Els pares tenen el dret i l'obligació d'informar-se mútuament de tots els aspectes que afecten les seues filles, ja siguen de caràcter mèdic, acadèmic o de qualsevol altre tipus. El progenitor que en aqueix moment es trobe amb les menors podrà adoptar decisions de caràcter urgent que les afecten i posteriorment haurà d'informar-ne l'altre progenitor. Cada progenitor podrà adoptar respecte de les seues filles les decisions de caràcter rutinari i poc transcendent que s'hi puguen produir en el dia a dia de les menors.  
?El progenitor custodi haurà de lliurar a l'altre progenitor la roba i documentació relativa a les menors que puguen necessitar durant l'estada amb ell, com DNI, passaport, targeta sanitària i la medicació que necessiten. La devolució d'efectes haurà de realitzar-se en idèntic estat en què es van lliurar.  
?A excepció del règim de visites a favor del progenitor no custodi, es mantenen la resta de pronunciaments de la sentència dictada pel Jutjat de Primera Instància i Instrucció número 4 de Sant Vicent del Raspeig, de 12 de juny de 2009, dictada en les actuacions de divorci número 409/2008.  
No és procedent la condemna a costes.  
Notifiqueu aquesta resolució a les parts i feu-los saber que és susceptible de ser recorreguda en apel·lació dins dels 20 dies hàbils següents a la notificació, perquè la resolga l'Audiència Provincial d'Alacant.  
Aquesta és la meua sentència, que pronuncie, mane i firme.  
Publicació. La resolució anterior l'ha donada, llegida i publicada la jutgessa que la subscriu, mentre celebrava audiència pública en el dia d'avui, davant del secretari judicial; en done fe.»  
  
I atés que el demandat, Sergio Caballero Compañ, es troba en parador desconegut, expedisc aquest edicte a fi que li valga de notificació de forma deguda.  
  
Sant Vicent del Raspeig, 18 de setembre de 2015.- La secretària judicial: María Gracia Botella Espasa.